વેઈટિંગ લાઉન્જમાં રાત્રે બાર વાગ્યા સુધી દર્દીઓની સાથે રોકાયેલા સગાંઓ માટે ટીવી ચાલુ રાખવાની છૂટ હતી, પણ આજે તો ત્રણ કોન્સ્ટેબલ અને એક હેડ કોન્સ્ટેબલ બંદોબસ્તમાં હતાં અને એમને ટીવી જોવાની તો કેમ ના પડાય? એટલે વોચમેન પણ પોતાની જગ્યા છોડીને તેમની ખુશામતમાં પરોવાયો હતો. એ દરમિયાન નવા બે જણાં ક્યારે આવીને વેઈટિંગ લાઉન્જની ખુરશીઓ પર છેક પાછળ ગોઠવાઈ ગયા એ કોઈનું ધ્યાન રહ્યું નહિ.